ডাকাতির বিষয়ে দুলাল স্বর্ণাকারের মালিক রত্মদীপ কুরী জানান, আমি বাজার ব্যবসায়ী কমিটি সভাপতির মোবাইল ফোনে যোগাযোগ করে পাইনি। সাধারণ সম্পাদককে বলেছি, তারা আসলেই থানায় অভিযোগ করিব। সোনাইমুড়ী বাজারে ফল ব্যবসায়ী মোশারফ হোসেন জানান, মক্কা ষ্টোর চুরির ঘটনায় নৈশ্য প্রহরীদের আটক করা হলেও রহ্য জনক কারণে তাদেরকে ছেড়ে দেওয়া হয়। ফল ব্যবসায়ী আলমগীর হোসেন অভিযোগ করে জানান, সোনাইমুড়ী বাজারে ডাকাতি ও চুরির ঘটনা ঘটেছে কাউছার মেডিকেল হল, সোনাইমুড়ী টেলিকম, নুর মেডিকেল হল, মক্কা ষ্টোর সহ ৮/১০ টি দোকানে চুরি ও ডাকাতির ঘটনা ঘটে। প্রতিমাসে সোনাইমুড়ী বাজারে অস্তিত্বহীন বণিক সমিতির নিয়োগকৃত ৮ জন নৈশপ্রহরীকে নিদিষ্ট অংকের মাসিক চাঁদা দিয়ে আসছে। তুবুও প্রতি রাতেই ডাকাতি ও চুরির আতংক থাকি আমরা।